GREEK SUPREME COURT DECISION

Decision ID: 839/2024
Decision Number: 839
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ - ΣΕ ΣΥΜΒΟΥΛΙΟ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή και Ελένη Μπερτσιά - Εισηγήτρια, Αρεοπαγίτες. Συνήλθε σε συμβούλιο στο Κατάστημά του στις 20 Φεβρουαρίου 2024, με την παρουσία της Αντεισαγγελέως του Αρείου Πάγου Αναστασίας Μασούρα (γιατί κωλύεται η Εισαγγελέας) και του Γραμματέα Χαράλαμπου Αθανασίου, για να δικάσει την αίτηση του Εισαγγελέα του Αρείου Πάγου, περί αναιρέσεως του Βουλεύματος 256/2023 του Συμβουλίου Πλημμελειοδικών Κορίνθου. Με κατηγορούμενους τους: 1.Α. Μ. και 2.Α. Π. Το Συμβούλιο Πλημμελειοδικών Κορίνθου, με το ως άνω βούλευμά του διέταξε όσα λεπτομερώς αναφέρονται σ' αυτό, και ο αναιρεσείων Εισαγγελέας του Αρείου Πάγου ζητά τώρα την αναίρεση αυτού, για τους λόγους που αναφέρονται στην με αριθμό και ημερομηνία 3/8-1-2024 έκθεση αναιρέσεως, η οποία συντάχθηκε ενώπιον της Γραμματέως του Ποινικού Τμήματος του Αρείου Πάγου Δέσποινας Χρονοπούλου και καταχωρίστηκε στο οικείο πινάκιο με τον αριθμό 28/2024. Έπειτα η Αντεισαγγελέας του Αρείου Πάγου Αναστασία Μασούρα εισήγαγε για κρίση στο Συμβούλιο τη σχετική δικογραφία με την πρόταση του Αντεισαγγελέα του Αρείου Πάγου Ιωάννη Προβατάρη με αριθμό 11/23-1-2024, στην οποία αναφέρονται τα ακόλουθα: "Εισάγω στο Δικαστήριο Σας, σύμφωνα με τη διάταξη του άρθρου 485 παρ. 1 εδ. α' ΚΠΔ, την υπ'αρ. 3/2024 αναίρεση κατά του υπ'αρ. 256/2023 βουλεύματος του Συμβουλίου Πλημμελειοδικών Κορίνθου και εκθέτω τα ακόλουθα: Η ανωτέρω αναίρεση ασκήθηκε σύμφωνα με τις κείμενες διατάξεις και για τους διαλαμβανόμενους σ'αυτή νόμιμους και βάσιμους λόγους, στους οποίους και αύθις αναφέρομαι. Επομένως η ως άνω αναίρεση πρέπει να γίνει τυπικά και ουσιαστικά δεκτή, να αναιρεθεί το προσβαλλόμενο βούλευμα και να παραπεμφθεί η υπόθεση στο αυτό συμβούλιο με άλλη σύνθεση, αφού αυτό είναι δυνατό. Ο Αντεισαγγελέας του Αρείου Πάγου Ιωάννης Προβατάρης" Αφού άκουσε την Αντεισαγγελέα, που αναφέρθηκε στην παραπάνω εισαγγελική πρόταση.

Judges: Ελένη Κατσούλη, Γεωργία Κατσιμαγκλή, Ελένη Μπερτσιά - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ - ΣΕ ΣΥΜΒΟΥΛΙΟ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή και Ελένη Μπερτσιά - Εισηγήτρια, Αρεοπαγίτες. Συνήλθε σε συμβούλιο στο Κατάστημά του στις 20 Φεβρουαρίου 2024, με την παρουσία της Αντεισαγγελέως του Αρείου Πάγου Αναστασίας Μασούρα (γιατί κωλύεται η Εισαγγελέας) και του Γραμματέα Χαράλαμπου Αθανασίου, για να δικάσει την αίτηση του Εισαγγελέα του Αρείου Πάγου, περί αναιρέσεως του Βουλεύματος 256/2023 του Συμβουλίου Πλημμελειοδικών Κορίνθου. Με κατηγορούμενους τους: 1.Α. Μ. και 2.Α. Π. Το Συμβούλιο Πλημμελειοδικών Κορίνθου, με το ως άνω βούλευμά του διέταξε όσα λεπτομερώς αναφέρονται σ' αυτό, και ο αναιρεσείων Εισαγγελέας του Αρείου Πάγου ζητά τώρα την αναίρεση αυτού, για τους λόγους που αναφέρονται στην με αριθμό και ημερομηνία 3/8-1-2024 έκθεση αναιρέσεως, η οποία συντάχθηκε ενώπιον της Γραμματέως του Ποινικού Τμήματος του Αρείου Πάγου Δέσποινας Χρονοπούλου και καταχωρίστηκε στο οικείο πινάκιο με τον αριθμό 28/2024. Έπειτα η Αντεισαγγελέας του Αρείου Πάγου Αναστασία Μασούρα εισήγαγε για κρίση στο Συμβούλιο τη σχετική δικογραφία με την πρόταση του Αντεισαγγελέα του Αρείου Πάγου Ιωάννη Προβατάρη με αριθμό 11/23-1-2024, στην οποία αναφέρονται τα ακόλουθα: "Εισάγω στο Δικαστήριο Σας, σύμφωνα με τη διάταξη του άρθρου 485 παρ. 1 εδ. α' ΚΠΔ, την υπ'αρ. 3/2024 αναίρεση κατά του υπ'αρ. 256/2023 βουλεύματος του Συμβουλίου Πλημμελειοδικών Κορίνθου και εκθέτω τα ακόλουθα: Η ανωτέρω αναίρεση ασκήθηκε σύμφωνα με τις κείμενες διατάξεις και για τους διαλαμβανόμενους σ'αυτή νόμιμους και βάσιμους λόγους, στους οποίους και αύθις αναφέρομαι. Επομένως η ως άνω αναίρεση πρέπει να γίνει τυπικά και ουσιαστικά δεκτή, να αναιρεθεί το προσβαλλόμενο βούλευμα και να παραπεμφθεί η υπόθεση στο αυτό συμβούλιο με άλλη σύνθεση, αφού αυτό είναι δυνατό. Ο Αντεισαγγελέας του Αρείου Πάγου Ιωάννης Προβατάρης" Αφού άκουσε την Αντεισαγγελέα, που αναφέρθηκε στην παραπάνω εισαγγελική πρόταση.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από τον συνδυασμό των διατάξεων των άρθρων 483 παρ. 3 και 480 ΚΠΔ προκύπτει ότι ο Εισαγγελέας του Αρείου Πάγου μπορεί να ζητήσει την αναίρεση οποιουδήποτε βουλεύματος, παραπεμπτικού ή απαλλακτικού, για όλους τους λόγους αναίρεσης που αναφέρονται στο άρθρο 484 παρ. 1 ΚΠοινΔ, με σχετική δήλωση στον Γραμματέα του Αρείου Πάγου μέσα σε προθεσμία ενός μηνός που ορίζεται από το άρθρο 480ΚΠΔ, η οποία προθεσμία για την αίτηση αναίρεσης κατά του βουλεύματος του Συμβουλίου Πλημμελειοδικών αρχίζει από την λήξη της προθεσμίας έφεσης του Εισαγγελέα Εφετών, η οποία είναι επίσης ενός μηνός και αρχίζει από την έκδοση του βουλεύματος. Στην προκειμένη περίπτωση ,η κρινόμενη από 8-1-2024 και με αριθμό έκθεσης 3/2024 αίτηση αναίρεσης που άσκησε ο Εισαγγελέας του Αρείου Πάγου, στρέφεται κατά του με αριθμό 256/17-11-2023 βουλεύματος του Συμβουλίου Πλημμελειοδικών Κορίνθου, με το οποίο το ως άνω δικαστικό συμβούλιο διέταξε την άρση απορρήτου επικοινωνιών των σε αυτό αναφερομένων κινητών τηλεφωνικών συνδέσεων και τηλεφωνικών συσκευών για το χρονικό διάστημα από 1-3-2023 έως και την 31-10-2023. Η αίτηση αναίρεσης ασκήθηκε εμπρόθεσμα, δηλαδή εντός ενός μηνός από την λήξη της προθεσμίας έφεσης του Εισαγγελέα Εφετών, αφού το μεν προσβαλλόμενο βούλευμα εκδόθηκε στις17-11-2023, η δε αίτηση αναίρεσης ασκήθηκε με δήλωση στον Γραμματέα του Αρείου Πάγου στις 8-1-2024. Επομένως, είναι τυπικά δεκτή και πρέπει να ερευνηθούν οι λόγοι αυτής. χωρίς να παρακωλύεται η συζήτηση της υπόθεσης από την απουσία των μη κληθέντων κατηγορουμένων, καθόσον, ενόψει ότι πρόκειται για προσβαλλόμενο βούλευμα, δεν είναι αναγκαία η κλήτευση των τελευταίων (βλ. άρθρο 485 παρ.1 εδ. β', σε συνδυασμό με άρθρο 310 παρ.2 ΚΠοινΔ). Με τις διατάξεις των άρθρων 6 και 7 του ν 5002/2022 καθορίζονται οι προϋποθέσεις με βάση τις οποίες διατάσσεται η άρση του απορρήτου των επικοινωνιών για την διακρίβωση των κακουργημάτων που αναφέρονται στο άρθρο 6 του ανωτέρω νόμου, κατά δε το άρθρο 8 παρ4 του ν.5002/2022, "ορίζεται ότι η χρονική διάρκεια της άρσης του απορρήτου δεν μπορεί να υπερβαίνει τους δύο (2) μήνες. Παρατάσεις, οι οποίες δεν υπερβαίνουν κάθε φορά τους δύο (2) μήνες, μπορούν να διαταχθούν με τη διαδικασία, που προβλέπεται κατά περίπτωση, για την επιβολή του μέτρου και υπό τον όρο ότι εξακολουθούν να υφίστανται οι λόγοι της άρσης. Σε κάθε περίπτωση, η χρονική διάρκεια δεν μπορεί να υπερβαίνει συνολικά τους δέκα (10) μήνες. Υπέρβαση του ορίου του δευτέρου εδαφίου επιτρέπεται μόνο σε περιπτώσεις άρσης για λόγους εθνικής ασφάλειας, εφόσον στηρίζεται σε συγκεκριμένα στοιχεία που καθιστούν άμεση και εξαιρετικά πιθανή τη διακινδύνευση της εθνικής ασφάλειας και η εξακολούθηση της συνδρομής των στοιχείων αυτών επιβεβαιώνεται σε κάθε παράταση της ισχύος της άρσης. Μετά τη λήξη της διάρκειας της άρσης ή μετά τη λήξη του επιτρεπόμενου ανώτατου χρονικού ορίου της παύει αυτοδικαίως η άρση του απορρήτου. Σε κάθε περίπτωση, με διάταξη του οργάνου που επέβαλε την άρση διατάσσεται η παύση της και πριν από την πάροδο της ορισμένης διάρκειάς της, αν εκπληρώθηκε ο σκοπός ή εξέλειπαν οι λόγοι επιβολής του μέτρου". Περαιτέρω λόγο αναιρέσεως του βουλεύματος συνιστά κατά το άρθρο 484 παρ. 1 ε' και στ' Κ.Ποιν.Δ. και η υπέρβαση εξουσίας, η οποία υπάρχει όταν το Δικαστικό Συμβούλιο ασκεί δικαιοδοσία που δεν του παρέχει ο νόμος ή χωρίς να συντρέχουν οι προϋποθέσεις που απαιτούνται κατά νόμο για την άσκησή της στη συγκεκριμένη περίπτωση (θετική υπέρβαση) ή όταν παραλείπει να ασκήσει τη δικαιοδοσία που του παρέχει ο νόμος, καίτοι συντρέχουν οι απαιτούμενες για την άσκησή της προϋποθέσεις (Ολ.ΑΠ 9/2009). Στην προκείμενη περίπτωση, με το υπ' αριθμ256/2023 βούλευμα του Συμβουλίου Πλημμελειοδικών Κορίνθου που επικύρωσε τις με αριθμό 151 και 152 Διατάξεις της Α' Ανακρίτριας του Α Ανακριτικού Τμήματος του Πρωτοδικείου Κορίνθου, διατάχθηκε η άρση απορρήτου επικοινωνιών των σε αυτό αναφερομένων κινητών τηλεφωνικών συνδέσεων και τηλεφωνικών συσκευών για το χρονικό διάστημα από 1-3-2023 έως και την 31-10-2023,που υπερέβαινε τους δύο(2) μήνες επίσης χωρίς έλεγχο ότι εξακολουθούσαν να υφίστανται οι λόγοι της άρσης για την καταφατική του αυτή κρίση, παραβιάζοντας τη σχετική ανωτέρω νομοθετική ρύθμιση και υπερέβη την παρασχεθείσα σε αυτό εξουσία. Επομένως, πρέπει να γίνει δεκτός, ως και κατ' ουσία βάσιμος, ο σχετικός από το άρθρο 484 παρ. 1 στοιχ. στ' του ΚΠοινΔ μοναδικός λόγος της αιτήσεως αναιρέσεως, να αναιρεθεί το προσβαλλόμενο βούλευμα στο σύνολο του και να παραπεμφθεί η υπόθεση για νέα συζήτηση στο ίδιο Δικαστικό Συμβούλιο, αφού είναι δυνατή η συγκρότηση του από άλλους δικαστές, εκτός από εκείνους που δίκασαν προηγουμένως (άρθρ. 485 παρ.1,και 519 ΚΠοινΔ).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΔΕΧΕΤΑΙ την από 8-1-2024 και με αριθμό 3/2024 αίτηση του Εισαγγελέα του Αρείου Πάγου περί αναιρέσεως του με αριθμό 256/2023 βουλεύματος του Συμβουλίου Πλημμελειοδικών Κορίνθου ΑΝΑΙΡΕΙ το προσβαλλόμενο βούλευμα. ΠΑΡΑΠΕΜΠΕΙ την υπόθεση για νέα συζήτηση στο ίδιο Δικαστικό Συμβούλιο, που θα συγκροτηθεί από άλλους δικαστές, εκτός από εκείνους που δίκασαν προηγουμένως. Κρίθηκε και αποφασίστηκε στην Αθήνα στις 19 Μαρτίου 2024. Και, Εκδόθηκε στην Αθήνα στις 13 Ιουνίου 2024.

LEGAL REFERENCES
Articles Referenced: άρθρου 485 παρ. 1 εδ. α', άρθρων 483 παρ. 3, άρθρο 484 παρ. 1, άρθρο 480Κ, άρθρο 485 παρ.1 εδ. β', άρθρο 310 παρ.2, άρθρων 6, άρθρο 6, άρθρο 8 παρ4 του ν.5002/2022, άρθρο 484 παρ. 1 στοιχ. στ', άρθρου 485, άρθρων 483, άρθρο 484, άρθρο 485, άρθρο 310, άρθρο 8
Article Codes: ΠΚ
Law References: ν.5002/2022
Total Articles Cited: 11

DATES MENTIONED: 8-1-2024|23-1-2024|17-11-2023|1-3-2023|31-10-2023|20-02-2024|19-03-2024|13-06-2024

SOURCE: https://areiospagos.gr/nomologia/apofaseis_DISPLAY.asp?cd=G1LD9VJGJTMOQS5V1MR0ZXNBI95H3I&apof=839_2024&info=ΠΟΙΝΙΚΕΣ -  ΣΤ